**V Ý Z V A   
na predloženie ponuky na zákazku s nízkou hodnotou**   
podľa §  117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na dodanie tovaru s názvom:

**Nákup osobných motorových vozidiel**

(ďalej len „výzva“)

1. **Identifikácia verejného obstarávateľa**:

Názov: Národná banka Slovenska

Sídlo: Imricha Karvaša č. 1, 813 25 Bratislava

IČO: 30844789

**Kontaktná osoba**: RNDr. Vladimír Kubánek

č. telefónu: +421 2 57871225

e-mail: [vladimir.kubanek@nbs.sk](mailto:vladimir.kubanek@nbs.sk)

1. **Predmet zákazky:**
   1. Názov predmetu zákazky: Nákup osobných motorových vozidiel.
   2. Stručný opis zákazky:
      1. Predmetom časti č. 1 zákazky je nákup osobného motorového vozidla triedy SUV.
      2. Predmetom časti č. 2 zákazky je nákup osobného motorového vozidla triedy kombi.
      3. Predmetom časti č. 3 zákazky je nákup osobných elektrických vozidiel.
   3. Druh zákazky: Zákazka na dodanie tovaru.
   4. Slovník spoločného obstarávania (CPV):

34110000-1 – Osobné automobily,

* 1. Predpokladaná hodnota zákazky:

Časť č. 1 predmetu zákazky - 37 247,50 eur.

Časť č. 2 predmetu zákazky - 49 691,67 eur.

Časť č. 3 predmetu zákazky - 79 716,66 eur.

* 1. Opis predmetu zákazky: Podrobný opis predmetu zákazky sa nachádza v prílohe   
     č. 1/1-3 tejto výzvy**.**

1. **Obchodné podmienky:**
   1. S úspešnými uchádzačmi bude pre časť č. 1 predmetu zákazky uzavretá KÚPNA ZMLUVA č. C-NBS1-000-072-242 na dodanie osobného motorového vozidla uzatvorená podľa § 409 a nasl. zákona č. 513/1991 Zb. Obchodného zákonníka   
      v znení neskorších predpisov, pre časť č. 2 predmetu zákazky uzavretá KÚPNA ZMLUVA č. C-NBS1-000-072-241 na dodanie osobného motorového vozidla uzatvorená podľa § 409 a nasl. zákona č. 513/1991 Zb. Obchodného zákonníka   
      v znení neskorších predpisov a pre časť č. 3 predmetu zákazky KÚPNA ZMLUVA   
      č. C-NBS1-000-072-244 na dodanie osobných motorových vozidiel uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov a (ďalej len „zmluvy“), ktoré tvoria prílohu č. 2/1 – 3 tejto výzvy.
   2. Uchádzač musí akceptovať zmluvy bez akýchkoľvek zmien s výnimkou ustanovení, ktoré sú v zmluve vyznačené na doplnenie.
   3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20190101.html#paragraf-32.odsek-1.pismeno-e) a [f)](https://www.slov-lex.sk/pravne-predpisy/SK/ZZ/2015/343/20190101.html#paragraf-32.odsek-1.pismeno-f) zákona o verejnom obstarávaní alebo ak u neho existuje dôvod na vylúčenie podľa [§ 40 ods. 6 písm. f)](https://www.slov-lex.sk/pravne-predpisy/SK/ZZ/2015/343/20190101.html#paragraf-40.odsek-6.pismeno-f) zákona o verejnom obstarávaní. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa [§ 40 ods. 8 písm. d)](https://www.slov-lex.sk/pravne-predpisy/SK/ZZ/2015/343/20220401#paragraf-40.odsek-8.pismeno-d) zákona o verejnom obstarávaní. Ustanovenie [§ 11](https://www.slov-lex.sk/pravne-predpisy/SK/ZZ/2015/343/20190101.html#paragraf-11) zákona o verejnom obstarávaní tým nie je dotknuté.
2. **Miesto a lehota plnenia predmetu zákazky**:
   1. Miestom plnenia pre všetky tri časti predmetu zákazky je sídlo verejného obstarávateľa uvedené v bode 1. tejto výzvy, kde sa uskutoční odovzdania a prevzatie motorových vozidiel.
   2. Lehota plnenia pre všetky tri časti predmetu zákazky je: najneskôr v lehote do 10 mesiacov odo dňa nadobudnutia účinnosti zmluvy.
3. **Možnosť rozdelenia ponuky**:

Predmet zákazky je rozdelený na časti podľa druhu vozidiel nasledovne.

Časť č. 1 predmetu zákazky: Nákup osobného motorového vozidla triedy SUV.

Časť č. 2 predmetu zákazky: Nákup osobného motorového vozidla triedy kombi.

Časť č. 3 predmetu zákazky: Nákup osobných elektrických vozidiel.

Uchádzač môže predložiť ponuku na jednu časť predmetu zákazky, dve časti predmetu zákazky alebo tri časti predmetu zákazky podľa svojich možností, ak spĺňa podmienky účasti a požiadavky na predmet predložených častí zákazky, ktoré sa od neho vyžadujú.

1. **Variantné riešenie**:

Verejný obstarávateľ neumožňuje predložiť variantné riešenia.

1. **Komunikácia medzi verejným obstarávateľom a záujemcami resp. uchádzačmi:**
   1. V zmysle § 20 zákona o verejnom obstarávaní komunikácia medzi verejným obstarávateľom a záujemcami/uchádzačmi sa uskutočňuje elektronicky prostredníctvom komunikačného rozhrania systému JOSEPHINE.

Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

* 1. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  2. Na bezproblémové používanie systému JOSEPHINE je nutné používať jeden   
     z podporovaných internetových prehliadačov:
* Mozilla Firefox verzia 13.0 a vyššia,
* Google Chrome v aktuálnej verzii alebo
* Microsoft Edge v aktuálnej verzii.
  1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému   
     a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca/uchádzač, tak po prihlásení do systému   
     a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby   
     v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

1. **Predkladanie ponúk**:
   1. Lehota na predkladanie ponúk je stanovená **do 30.06.2022, 23.59 h a je tiež špecifikovaná v systéme JOSEPHINE.**
   2. Predkladanie ponúk je umožnené iba registrovaným uchádzačom.
   3. Registrovaný uchádzač si po prihlásení do systému JOSEPHINE v časti MOJE OBSTARÁVANIA vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“. Neregistrovaný uchádzač sa po obdržaní e-mailovej výzvy na predloženie ponuky do systému JOSEPHINE zaregistruje pomocou linku z e-mailovej správy a následne nájde predmetnú zákazku v časti MOJE OBSTARÁVANIA, kde si predmetnú zákazku vyberie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
   5. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
   6. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „PDF“) tak, ako je uvedené v tejto výzve a vyplnený položkový elektronický formulár, ktorý zodpovedá návrhu na plnenie kritérií.
   7. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
   8. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
   9. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Cena zahŕňa aj náklady na dopravu do miesta dodania a náklady na záručnú opravu.
   10. Ak ponuka obsahuje dôverné informácie, uchádzač ich v ponuke viditeľne označí.
   11. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   12. Ponuka uchádzača predložená po uplynutí lehoty na predkladanie ponúk sa elektronicky neotvorí.
   13. Ponuky predložené v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke.
   14. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. **Podmienky financovania**:

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.

1. **Podmienky účasti uchádzačov**:
   1. Uchádzač pre každú časť predmetu zákazky musí predložiť fotokópiu platného dokladu o oprávnení na dodanie tovaru predstavujúceho predmet zákazky (výpis   
      z obchodného registra alebo výpis zo živnostenského registra alebo iný doklad   
      o oprávnení), pričom doklad nesmie byť starší ako 3 mesiace predchádzajúce dňu, ktorý je posledným dňom lehoty na predkladanie ponúk (ktorého skončením uplynie lehota na predkladanie ponúk).
   2. Uchádzač zapísaný do zoznamu hospodárskych subjektov môže nahradiť doklad uvedený v bode 10.1 uvedením informácie, že je zapísaný v zozname hospodárskych subjektov podľa zákona o verejnom obstarávaní.
   3. Uchádzač nesmie mať v zmysle § 32 ods. 1 písm. f) zákona o verenom obstarávaní uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
2. **Obsah ponuky:**
   1. Ponuka predložená uchádzačom pre každú časť predmetu zákazky musí obsahovať tieto doklady a dokumenty:
      1. Identifikačné údaje uchádzača: obchodné meno alebo názov, sídlo alebo miesto podnikania, meno, priezvisko a funkcia štatutárneho zástupcu (zástupcov) uchádzača, IČO, IČ DPH, DIČ, bankové spojenie, číslo bankového účtu v tvare IBAN, SWIFT, kontaktnú osobu, kontaktné telefónne číslo, e-mail, poštovú adresu pre doručovanie (ak je iná ako obchodné meno alebo názov   
         a sídlo alebo miesto podnikania uchádzača).
      2. Doklady a dokumenty preukazujúce splnenie podmienok účasti uchádzača podľa bodu 10. tejto výzvy pre predkladanú časť predmetu zákazky.
      3. Doklady a  dokumenty preukazujúce splnenie požiadaviek na predmet predkladanej časti zákazky - Špecifikácia technických parametrov a výbavy motorového vozidla uvedená v prílohe č. 1/1-3 tejto výzvy.
      4. Vyplnený návrh na plnenie kritéria na vyhodnotenie ponúk odpovedajúci predkladanej časti predmetu zákazky, vypracovaný podľa prílohy č. 3/1-3 tejto výzvy, podpísaný štatutárnym zástupcom uchádzača resp. ním poverenej/splnomocnenej osoby.
      5. Vyplnené vyhlásenie uchádzača odpovedajúce predkladanej časti predmetu zákazky uvedené v prílohe č. 4/1-3 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
      6. Vyplnený návrh zmluvy odpovedajúci predkladanej časti predmetu zákazky spolu s  prílohami, podpísaný štatutárnym zástupcom uchádzača resp. ním poverenej/splnomocnenej osoby. Zmluvu je potrebné predložiť aj   
         v editovateľnej podobe.
   2. Doklady a dokumenty v zmysle bodu 11.1. tejto výzvy uchádzač predkladá v súlade s bodom 8.6 tejto výzvy.
3. **Kritérium na hodnotenie ponúk**:
   1. Verejný obstarávateľ určil jediné rovnaké kritérium na hodnotenie ponúk pre každú časť (č. 1 až č. 3) predmetu zákazky:

Celková cena predmetu zákazky v eurách bez DPH.

* 1. Verejný obstarávateľ zostaví pre každú časť predmetu obstarania osobitne poradie uchádzačov na základe jediného kritéria na vyhodnotenie ponúk tak, že na prvom mieste sa umiestni uchádzač, ktorého ponuka bude mať najnižšiu celkovú cenu konkrétnej časti predmetu zákazky v eurách bez DPH. Ostatní uchádzači sa umiestnia vo vzostupnom poradí podľa hodnoty navrhovanej celkovej ceny konkrétnej časti predmetu zákazky v eurách bez DPH ich ponúk.
  2. V prípade rovnosti ponúk konkrétnej časti predmetu zákazky bude rozhodujúcim vyšší výkon motora v kW.
  3. Vyhodnotenie splnenia podmienok účasti a vyhodnotenie ponúk jednotlivých časti predmetu zákazky z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk jednotlivých časti predmetu zákazky. Verejný obstarávateľ vyhodnotí splnenie podmienok účasti   
     a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
  4. Úspešným uchádzačom jednotlivých časti predmetu zákazky sa stane uchádzač, ktorého ponuka sa umiestni na prvom mieste v hodnotení, t. j. ktorého ponuka bude mať najnižšiu celkovú cenu konkrétnej časti predmetu zákazky v eurách bez DPH.

1. **Elektronická aukcia:**

Verejný obstarávateľ nepoužije elektronickú aukciu.

1. **Ďalšie informácie:**
   * + - 1. Verejný obstarávateľ si vyhradzuje právo komunikovať iba v slovenskom jazyku.
         2. Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku.
         3. Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.
         4. Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
         5. V prípade nejasnosti alebo potreby objasnenia požiadaviek uvedených vo výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr šesť pracovných dní pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne elektronickou formou všetkým záujemcom.
         6. Verejný obstarávateľ pri spracúvaní osobných údajov poskytnutých uchádzačom   
            v procese verejného obstarávania postupuje v súlade so zákonom č. 18/2018 Z. z.   
            o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

Schválil

Ing. Jozef Zelenák

vedúci, oddelenie centrálneho obstarávania

**Prílohy:**

Príloha č. 1 – Opis predmetu zákazky

Príloha č. 2 – Zmluvy

Príloha č. 3 – Návrh na plnenie kritérií

Príloha č. 4 – Vyhlásenia uchádzača